་ཤཱཀྱའི་རྒྱལ་པོར་འདུད། །མགོན་དེའི་གསུང་གི་གསང་
བ་མ་ལུས་པ། །འཛིན་མཛད་མི་ཕམ་མགོན་དང་འཇམ་པའི་དབྱངས། །མཚུངས་
པཪ་ བསྔགས་ འོས་ འཇམ་ མགོན་ བླ་ མ་ ལ། །རྩེ་ གཅིག་ མོས་ པའི་ ཡིད་ ཀྱིས་
གསོལ་ བ་ འདེབས། །བསྐལ་ མང་ ཐུགས་ བསྐྱེད་ བཟང་ པོའི་ ཅང་ ཤེས་ཀྱིས། །
ལེགས་དྲངས་རྒྱལ་བ་རྒྱ་མཚོའི་ཐུགས་རྗེའི་ཚོགས། །གཅིག་བསྡུས་མཁྱེན་རབ་
ཉི་མ་འོད་པོ་ཆེས། །རྒྱལ་བསྟན་གསལ་མཛད་དཔལ་ལྡན་བླ་མར་འདུད། །བློ་
ཆེན་རྣམ་འདྲེན་ཀུན་གྱི་བཟང་པོའི་དཔལ། །གཅིག་ཏུ་བསྡུས་པ་མཁྱེན་བརྩེའི་
དཀྱིལ་འཁོར་ཅན། །ཐུབ་བསྟན་སྦྲང་རྩིའི་རྒྱལ་མཚན་བཞད་པའི་མགོན། །རྗེ་
བཙུན་ བླ་ མའི་ ཞབས་ ལ་ གསོལ་བ་འདེབས། །ཟས་གཙང་སྲས་ པོའི་ གདམས་
ངག་ཆོས་སྲིད་ལ། །མཁྱེན་རབ་སྟོབས་ཀྱིས་དབང་བསྒྱུར་བྱམས་མགོན་དང་། །
མཚུངས་པའི་མཚན་སྙན་སྲིད་ན་ཆེར་གཡོ་བ། །རྗེ་བཙུན་རྩ་བའི་བླ་མར་གསོལ་
བ་འདེབས། །བསླུ་མེད་རིན་ཆེན་གསུམ་གྱི་ཐུགས་རྗེ་དང་། །དད་ལྡན་མོས་པས་
-245-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
གསོལ་བཏབ་རྟེན་འབྲེལ་མཐུས། །ཐུབ་བསྟན་གསལ་མཛད་ཐེག་མཆོག་དགེ་
བའི་བཤེས། །སྐུ་ཚེ་བརྟན་ཞིང་འཕྲིན་ལས་རྒྱས་གྱུར་ཅིག །གནས་སྐབས་མཐར་
ཐུག་ཀུན་ཏུ་མི་སླུའི་ཆོས། །འཇམ་དཔལ་སྙིང་པོའི་ལུགས་བཟང་དྲི་མེད་པ། །
སྤེལ་བར་བྱེད་པའི་བསྟན་འཛིན་དམ་པ་རྣམས། །སྲིད་མཐའི་བར་དུ་ཞབས་པད་
བརྟན་གྱུར་ཅིག །དེང་ནས་བཟུང་སྟེ་ཚེ་རབས་ཐམས་ཅད་དུ། །ཐེག་མཆོག་དགེ་
བའི་བཤེས་ཀྱིས་རྗེས་འཛིན་ཅིང་། །སྐུ་གསུང་ཐུགས་ཀྱི་གསང་བ་ཀུན་བཟུང་
ནས། །བསྟན་དང་འགྲོ་བའི་དཔལ་དུ་འགྱུར་བར་ཤོག །ཅེས་སྟོན་པ་ཐུབ་པའི་
དབང་པོ་བྱམས་འཇམ་དབྱངས་ཀླུ་སྒྲུབ་ཐོགས་མེད་རྒྱལ་བ་ཙོང་ཁ་པ་ཆེན་པོ་རྗེ་
བཙུན་བློ་བཟང་བསྐལ་བཟང་རྒྱ་མཚོ་རྗེ་བཙུན་ངག་དབང་བྱམས་པ་རྣམས་ལ་
གསོལ་འདེབས་སྨོན་ཚིག་དང་བཅས་པ་འདི་ལྟ་བུ་ཞིག་དགོས་ཞེས་རབ་འབྱམས་
སྨྲ་ བ་ བློ་ བཟང་ མཁས་ གྲུབ་ ཀྱིས་ གཙོས་ དོན་ གཉེཪ་ ཅན་ མང་ པོས་ ནན་ གྱིས་
བསྐུལ་བ་ལ་བརྟེན་ནས། རྒྱལ་ཁམས་པ་དགེ་སློང་ཡེ་ཤེས་རྒྱལ་མཚན་གྱིས་ཆོས་
གྲྭ་ཆེན་པོ་ལྷ་རྩེ་འོག་མིན་གླིང་དུ་སྦྱར་བའོ། །འདིས་ཀྱང་ཐུབ་པའི་བསྟན་པ་རིན་
པོ་ཆེ་འཕེལ་བར་གྱུར་ཅིག ། །།
༈ ན་ མོ་ རཏྣ་ ཏྲ་ ཡཱ་ ཡ། རབ་ འབྱམས་ རྒྱལ་ བ་ ཀུན་ གྱི་ ཐུགས་ རྗེའི་
གཟུགས། །ལྷར་བཅས་སྐྱེ་འགྲོ་ཡོངས་ཀྱི་བསོད་ནམས་ཀྱི། །ཞིང་མཆོག་རང་
བྱུང་མཆོད་རྟེན་ཆེན་པོ་ལ། །སྒོ་གསུམ་གུས་པ་ཆེན་པོས་ཕྱག་འཚལ་ལོ། །དྲན་པ་
ཉེར་བཞག་ལ་སོགས་བྱང་ཕྱོགས་དང་། །སྟོབས་དང་མི་འཇིགས་ མ་ འདྲེས་ ལ་
སོགས་པའི། །རྒྱལ་བའི་ཡོན་ཏན་གཟུགས་སུ་ལེགས་ཤར་བ། །རང་བྱུང་མཆོད་
རྟེན་ཆེན་པོར་ཕྱག་འཚལ་ལོ། །ཐུབ་པ་ཆེན་པོ་འོད་སྲུང་ལ་སོགས་པའི། །སྔོན་
-246-

འཇམ་དབྱངས་བླ་མ་དགེ་འདུན་བློ་བཟང་སོགས་ལ་རྣམ་ཐར་གྱི་སྒོ་ནས་བསྟོད་ཅིང་གསོལ་བ་འདེབས་པ།
བྱོན་བདེ་གཤེགས་མང་པོའི་རིང་བསྲེལ་གྱི། །ཟ་མ་ཏོག་གྱུར་མཆོད་རྟེན་ཆེན་པོ་
ལ། །སྒོ་གསུམ་གུས་པ་ཆེན་པོས་ཕྱག་འཚལ་ལོ། །སྟོན་པ་མཉམ་མེད་ཤཱཀྱའི་
རྒྱལ་པོ་ཡིས། །གང་གི་ཡོན་ཏན་རྒྱ་ཆེར་རབ་བསྔགས་པ། །ལྷ་མིའི་མཆོད་ཡུལ་
མཆོད་རྟེན་ཆེན་པོ་ལ། །སྒོ་གསུམ་གུས་པ་ཆེན་པོས་ཕྱག་འཚལ་ལོ། །རྒྱལ་བ་
གཉིས་པ་འཕགས་པ་ཀླུ་སྒྲུབ་དང་། །འཛམ་གླིང་མཁས་པའི་གཙུག་རྒྱན་དབྱིག་
གཉེན་སོགས། །མཁས་གྲུབ་བྱེ་བ་བརྒྱ་ཡི་མཆོད་པའི་གནས། །རང་བྱུང་མཆོད་
རྟེན་ཆེན་པོར་གསོལ་བ་འདེབས། །གང་ལ་རྩེ་གཅིག་མཆོད་ཅིང་གསོལ་བཏབ་
ན། །འདོད་དོན་ཐམས་ཅད་ཡིད་བཞིན་སྩོལ་མཛད་པ། །ཡིད་བཞིན་ནོར་འདྲའི་
མཆོད་རྟེན་ཆེན་པོ་ ལ། ། །དད་ཅིང་གུས་པ་ ཆེན་ པོས་ ཕྱག་ འཚལ་ ལོ། །མེ་ཏོག་
སིལ་ མ་ ཕྲེང་ བ་ སྤེལ་ ལེགས་ དང༌། །དྲི་ ཞིམ་ བདུག་ སྤོས་ སྣང་ གསལ་ དྲི་ ཆབ་
།ལྷ་དང་མི་ཡི་བཟའ་བཅའ་སྣ་ཚོགས་དང་། །ཡན་ལག་དྲུག་ལྡན་ལྷ་ཡི་གླུ་
དབྱངས་དང༌། །ཆོས་ཀྱི་དབྱངས་ལྡན་རོལ་མོ་སྣ་ཚོགས་དང་། ཁོར་ཡུག་བརྒྱན་
པའི་ གདུགས་ དང་ བླ་ བྲེ་ དང་། །དར་ གྱི་ ལྡ་ ལྡི་ རིན་ ཆེན་ ཕྲེང་ བ་ དང་། །རབ་
འབྱམས་ཞིང་གི་བཀོད་པ་ཐམས་ཅད་ཀྱང་། །བློ་ཡིས་བསླངས་ཏེ་མཆོད་རྟེན་ཆེན་
པོར་འབུལ། །བདག་དང་མཁའ་མཉམ་སེམས་ཅན་ཐམས་ཅད་ཀྱིས། །ཐོག་མེད་
ནས་བསགས་སྡིག་ལྟུང་མ་ལུས་བཤགས། །རྒྱལ་དང་རྒྱལ་སྲས་སློབ་མར་བཅས་
རྣམས་ཀྱི། །མཛད་པ་བཟང་པོ་ཀུན་ལ་ཡི་རང་ངོ་། །འགྲོ་བ་མི་ཤེས་མུན་པར་
འཐོམས་ རྣམས་ ལ། །ཆོས་ ཀྱི་ སྒྲོན་ མེ་ ཆེན་ པོ་ སྦར་ དུ་ གསོལ། །སྡུག་ བསྔལ་
བརྒྱས་གཙེས་ཉམ་ཐག་འགྲོ་འདི་ཡི། །མགོན་དང་སྐྱབས་སུ་བརྟན་པར་བཞུགས་
སུ་ གསོལ། ། །མཆོད་ རྟེན་ ཆེན་ པོར་ མཆོད་ ཅིང་ གསོལ་ བཏབ་ སོགས། །བདག་
དང་།
- 247 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
ཅིག །ཐུབ་
གིས་དགེ་བ་ཇི་སྙེད་བསགས་པ་རྣམས། །མཁའ་མཉམ་ཡིད་ཅན་མ་ལུས་སྒྲོལ་
བའི་ཕྱིར། །ཐུབ་པའི་བསྟན་པ་ཡུན་རིང་གནས་ཕྱིར་བསྔོ། །སེམས་ཅན་ཐམས་
ཅད་བདེ་ཞིང་སྐྱིད་པ་དང་། །ཕན་ཚུན་གནོད་མེད་བྱམས་སེམས་ལྡན་པ་དང༌། །
ཐུབ་པའི་བསྟན་ལ་དད་ཅིང་གུས་པ་ཡིས། །ཆོས་ཀྱི་ལམ་ལ་ངེས་པར་འཇུག་གྱུར་
པའི་བསྟན་པ་དར་ཞིང་རྒྱས་པ་དང་། །བསྟན་འཛིན་དམ་པ་ཐམས་
ཅད་ ཞབས་ བརྟན་ ཞིང་། །ཆོས་ མཛད་ ཐམས་ ཅད་ ཐུགས་ མཐུན་ བཤད་ སྒྲུབ་
འཕེལ། །དེའི་མཐུས་འགྲོ་རྣམས་སྨིན་ཅིང་གྲོལ་གྱུར་ཅིག །དམྱལ་བ་ཡི་དྭགས་
དུད་འགྲོ་ལྷ་མིན་གྱི། །སྡུག་བསྔལ་ཐམས་ཅད་མྱུར་དུ་རྒྱུན་ཆད་ནས། །ཐམས་
ཅད་དག་ པའི་ཞིང་དུ་སྐྱེས་གྱུར་ཏེ། །ངན་སོང་གནས་རྣམས་མྱུར་དུ་ སྟོང་ གྱུར་
ཅིག །མི་ཡི་འཇིག་རྟེན་དག་ན་ལས་ཉོན་མཐུས། །སྐྱེ་རྒ་ན་འཆིའི་རྒུད་ཚོགས་ཅི་
མཆིས་པ། །དེ་དག་ཐམས་ཅད་མྱུར་དུ་རྒྱུན་ཆད་དེ། །ཐམས་ཅད་བྱང་ཆུབ་ལམ་
ལ་འཇུག་གྱུར་ཅིག །ཕྱོགས་བཅུར་ བཞུགས་ པའི་ རྒྱལ་ བ་ སྲས་ བཅས་ཀྱིས། །
འགྲོ་བའི་དོན་དུ་སྨོན་ལམ་གང་མཛད་པ། །བདག་གི་ལྷག་བསམ་དག་པའི་མཐུ་
སྟོབས་ཀྱིས། །དེ་དག་ཐམས་ཅད་ངེས་པར་འགྲུབ་གྱུར་ཅིག །ཅེས་མཆོད་རྟེན་
ཆེན་པོ་གོ་མ་ས་ལ་གནྡྷ་ཞེས་མདོ་ལས་བསྔགས་ཤིང་། བལ་བོད་མཚམས་ཀྱི་སྐྱེ་
བོ་རྣམས་འཕགས་པ་ཤིང་ཀུན་ཏུ་བརྗོད་པ་རང་བྱུང་མཆོད་རྟེན་ཆེན་པོར་བསྟོད་
ཅིང་གསོལ་བ་འདེབས་ པའི་ རབ་ ཏུ་ བྱེད་ པ་ འདི་ ཡང་ དགེ་ སློང་ ཡེ་ ཤེས་ རྒྱལ་
མཚན་གྱིས་བཀྲ་ཤིས་བསམ་གཏན་གླིང་དུ་སྦྱར་བའོ།།
།།
༈ ལྷཪ་ བཅས་ འགྲོ་ བའི་ མགོན་ པོ་ བཅོམ་ ལྡན་ འདས། །སྲིད་ ཞིའི་
འཇིགས་སྐྱོབ་ལུང་རྟོགས་དམ་པའི་ཆོས། །ཐར་པའི་ལམ་བཟང་གསལ་མཛད་
- 248-

འཇམ་དབྱངས་བླ་མ་དགེ་འདུན་བློ་བཟང་སོགས་ལ་རྣམ་ཐར་གྱི་སྒོ་ནས་བསྟོད་ཅིང་གསོལ་བ་འདེབས་པ།
དགེ་འདུན་ཆེ། །བསླུ་མེད་དཀོན་མཆོག་གསུམ་ལ་ཕྱག་འཚལ་ལོ། །འཛམ་གླིང་
གདུལ་བྱ་ཀུན་གྱི་མཆོད་པའི་རྟེན། ཁྱད་པར་གངས་ཅན་འགྲོ་བའི་དཔུང་གཉེན་
ཆེ། །མཆོད་རྟེན་ཆེན་པོ་བྱ་རུང་ཁ་ཤོར་ལ། །སྒོ་གསུམ་གུས་པ་ ཆེན་ པོས་ ཕྱག་
འཚལ་ལོ། །བསྐལ་བཟང་རྣམ་འདྲེན་གསུམ་པ་འོད་སྲུང་གི །རིང་བསྲེལ་མང་དུ་
བཞུགས་པའི་སྙིང་པོ་ཅན། །ཕྱོགས་བཅུའི་སངས་རྒྱས་ཀུན་གྱིས་བྱིན་བརླབས་
པ། །མཆོད་ རྟེན་ ཆེན་ པོར་ གུས་ པས་ ཕྱག་ འཚལ་ ལོ། ། །མཆོད་ རྟེན་ ཆེན་ པོཪ་
གསོལ་བ་བཏབ་པའི་མཐུས། །བདག་དང་ཕ་མ་འགྲོ་དྲུག་མ་ལུས་པ། །ལས་དང་
ཉོན་ མོངས་ འཆིང་ བ་ ཀུན་ གྲོལ་ནས། །མྱུར་དུ་སངས་རྒྱས་གོ་འཕང་ཐོབ་གྱུར་
ཅིག །གནས་སྐབས་ སུ་ཡང་ཚེ་རིང་ནད་མེད་ཅིང་། །ཆོས་ལྡན་བསམ་པ་ཡིད་
བཞིན་འགྲུབ་པ་དང་། །ཡུལ་ཕྱོགས་འདིས་མཚོན་རྒྱལ་ཁམས་ཐམས་ཅད་དུ། །
ཐུབ་བསྟན་དར་ཞིང་རྒྱས་པའི་བཀྲ་ཤིས་ཤོག །ཅེས་མཆོད་རྟེན་ཆེན་པོ་བྱ་རུང་
ཁ་ཤོར་ལ་བསྟོད་ཅིང་སྨོན་ལམ་དུ་བྱ་བའི་ཚིགས་སུ་བཅད་པ་འདི་ནི། དགེ་སློང་
ཡེ་ཤེས་རྒྱལ་མཚན་གྱིས་མཆོད་རྟེན་ཉིད་ཀྱི་སྐུ་མདུན་དུ་སྦྱར་བའོ། །
༈ ༀ་སྭསྟི། འགྱུར་ མེད་ ཟུང་ འཇུག་ བརྙེས་ པ་ རྡོ་ རྗེའི་ སྐུ། །དབྱངས་
གསལ་སྙིང་ པོ་ མཐར་ ཕྱིན་ བརྗོད་བྲལ་གསུང་། །འོད་གསལ་མཁའ་ ལྟར་ དག་
པའི་ཐུགས་ མངའ་ བ། །རྩོད་མེད་ གྲུབ་ ཆེན་ དམ་ པའི་ ཞབས་ ལ་འདུད། །འགྲོ་
ཀུན་བུ་གཅིག་ལྟར་དགོངས་ཐུགས་རྗེ་ཅན། །གནས་ལུགས་གཟིགས་པ་མཐར་
ཕྱིན་ མཁྱེན་ པའི་ གཏེར། །རྫས་ སྔགས་ ཏིང་ འཛིན་ མཐུ་ སྟོབས་ ཀུན་ གྱི་
བདག །འཛམ་གླིང་རྒྱན་གཅིག་དམ་པའི་ཞབས་ལ་འདུད། །ཕ་མ་འགྲོ་ཀུན་དོན་
དུ་གྲུབ་ཆེན་གྱི། །དགོངས་པ་ ཇི་བཞིན་དོན་དམ་རྟོགས་པ་དང་། །བྱམས་དང་
-249-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
སྦྱར་བའོ།
།དིང་རི་གླང་སྐོར་
སྙིང་ རྗེ་ བྱང་ སེམས་ མཐར་ ཕྱིན་ཏེ། །སངས་ རྒྱས་ གོ་ འཕང་ མྱུར་ དུ་ ཐོབ་ གྱུར་
ཅིག །ཅེས་ཕ་དམ་པ་ལ་བསྟོད་པ་འདི་ནི་དགེ་སློང་ཡེ་ཤེས་རྒྱལ་མཚན་གྱིས་ཕག་
ལོ་ཟླ་བ་གསུམ་པའི་ཚེས་བཅོ་ལྔའི་དུས་ཁྱད་པར་ཅན་ལ།
གྱིས་གཙུག་ལག་ཁང་དུ་ཕ་དམ་པའི་འདྲ་སྐུ་ང་ཐིམ་མར་གྲགས་པའི་སྐུ་མདུན་དུ་
།འདིས་ཀྱང་རྒྱལ་བའི་བསྟན་པ་ཡུན་རིང་དུ་གནས་པར་གྱུར་ཅིག །
༈ ལུས་དང་སྲོག་ལ་མི་ལྟའི་སྙིང་སྟོབས་ཀྱིས། ། །བརྒྱ་ཕྲག་དཀའ་བས་
ཟུང་འཇུག་རྡོ་རྗེའི་སྐུ། །ཚེ་གཅིག་ཉིད་ལ་སྒྲུབ་མཛད་མི་ལ་རྗེ། །སྲིད་གསུམ་སྙན་
པར་གྲགས་ལ་ཕྱག་འཚལ་ལོ། །མི་ལ་རྗེ་དང་དྲིན་ཅན་བླ་མ་ཡིས། །ཚེ་རབས་
ཀུན་ ཏུ་ འབྲལ་ མེད་ རྗེས་ བཟུང་ སྟེ། །སྙན་བརྒྱུད་གདམས་པ་ མ་ ལུས་ ཐོབ་ པ་
དང་། །བཀའ་བཞིན་སྒྲུབ་པ་སྙིང་པོར་བྱེད་གྱུར་ཅིག །སྐྱིད་རུང་སྡུག་རུང་གནས་
སྐབས་ཅིར་གྱུར་ཀྱང་། །བླ་མ་ལྷག་པའི་ལྷ་ཉིད་མ་གཏོགས་པ། །རེ་སའི་སྐྱབས་
གནས་གཞན་དུ་མི་འཚོལ་བས། །ཐུགས་རྗེའི་ལྕགས་ཀྱུས་འབྲལ་མེད་བཟུང་དུ་
གསོལ། །ཞེས་པ་འདི་ནི་རྣམ་རྒྱལ་སོགས་དད་ལྡན་མང་པོས་བསྐུལ་བ་ལ་བརྟེན་
ནས། དགེ་ སློང་ ཡེ་ ཤེས་ རྒྱལ་ མཚན་ གྱིས་ བྲག་ དཀཪ་ རྟ་ སོཪ་ རྣལ་ འབྱོཪ་ གྱི་
དབང་ཕྱུག་མི་ལ་རས་པའི་སྒྲུབ་ཕུག་ཏུ་སྦྱར་བའོ།།
།།
༈ ༀ་སྭསྟི། དག་ པ་ གཉིས་ ལྡན་ ཆོས་ ཀྱི་ སྐུ་ བརྙེས་ ཀྱང་། །ཐུབ་
པའི་
བསྟན༌དང༌བསྟན་འཛིན་བསྲུང་བའི་ཕྱིར། །འཇིགས་རུང་ཁྲོ་བོ་ཆེན་པོའི་སྐུར་
བསྟན་ པ། ། །མྱུར་ མཛད་ ཐུགས་ རྗེ་ཅན་ལ་སྙིང་ནས་འདུད། །སྲས་བཅས་ རྒྱལ་
བའི་མཁྱེན་བརྩེ་ནུས་པ་ཀུན། །གཅིག་བསྡུས་རྒྱལ་བསྟན་བསྲུང་ཕྱིར་ཁྲོ་བོའི་
གཟུགས། ཁྱོད་ཀྱི་མཐུ་སྟོབས་ནུས་པ་ཐོགས་མེད་དེ། །བདག་ཅག་ རྣམས་ ལ་
-250-

འཇམ་དབྱངས་བླ་མ་དགེ་འདུན་བློ་བཟང་སོགས་ལ་རྣམ་ཐར་གྱི་སྒོ་ནས་བསྟོད་ཅིང་གསོལ་བ་འདེབས་པ།
མངོན་ སུམ་ བསྟན་ དུ་ གསོལ། ། །རྡོ་ རྗེ་ འཆང་ དབང་ རྗེ་ བཙུན་ཙོང་ཁ་ པས།
ལྟར་ བཀའ་བསྒོས་དམ་བཅས་དགོངས་མཛད་ལ། །བདག་ཅག་དགོན་གནས་
དགེ་འདུན་སྡེ་བཅས་ལ། །བསྲུང་སྐྱོབ་བྱ་ར་སྐད་ཅིག་མ་གཡེལ་ཞིག །ཅེས་པ་
འདི་ནི་བྲག་ཁ་ཐེག་ཆེན་གླིང་དུ་ཡེ་ཤེས་མགོན་པོའི་སྐུ་གསར་དུ་བྲིས་པའི་འཕྲིན་
བཅོལ་དུ་དགེ་སློང་ཡེ་ཤེས་རྒྱལ་མཚན་གྱིས་འབྲུག་ལོ་ཟླ་བ་དྲུག་པའི་ཚེས་བཅུ་
གཅིག་ཉིན་བྲག་ཁ་ཐེག